**Uzsa Község Önkormányzata Képviselő-testületének 4/2023. (IV. 11.) önkormányzati rendelete**

**a települési támogatásról, a gyermekvédelemről és az egyéb szociális ellátásokról szóló 2/2021. (V.27.) önkormányzati rendelet módosításáról**

Uzsa Község Önkormányzat Képviselő-testülete a szociális igazgatásról és szociális ellátásokról szóló 1993. évi III. törvény 1. § (2) bekezdésében, a 10. § (1) bekezdésében, a 25. § (3) bekezdésében, a 62. § (2) bekezdésében és a 92. § (2) bekezdésében, továbbá a gyermekek védelméről és a gyámügyi igazgatásról szóló 1997. évi XXXI. törvény 18. § (2) bekezdésében, a 29. § és a 151. § (2a) bekezdésében, továbbá a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában meghatározott feladatkörében eljárva a következőket rendeli el:

**1. §**

A települési támogatásról, a gyermekvédelemről és az egyéb szociális ellátásokról szóló 2/2021. (V. 27.) önkormányzati rendelet 6. § (2) bekezdése a következő h) ponttal egészül ki:

*(A települési támogatás formái:)*

„*h)* szociális étkeztetés költségeihez való hozzájárulás”

**2. §**

A települési támogatásról, a gyermekvédelemről és az egyéb szociális ellátásokról szóló 2/2021. (V. 27.) önkormányzati rendelet 7. § (3) bekezdése helyébe a következő rendelkezés lép:

„(3) A lakhatás költségeihez nyújtott települési támogatásban részesíthető az a személy, akinek a háztartásában az egy fogyasztási egységre jutó havi nettó jövedelem ne haladja meg **a szociális vetítési alap 300 %** - át, és a háztartás tagjai egyikének sincsen vagyona. Az egy fogyasztási egységre jutó havi jövedelem megegyezik a háztartás összjövedelmének és a háztartás fogyasztási egységei összegének a hányadosával.”

**3. §**

A települési támogatásról, a gyermekvédelemről és az egyéb szociális ellátásokról szóló 2/2021. (V. 27.) önkormányzati rendelet 10. § (3) bekezdése helyébe a következő rendelkezés lép:

„(3) Rendkívüli települési támogatásban részesíthető az a létfenntartását veszélyeztető élethelyzetbe került személy , akinek a családjában az egy főre jutó havi nettó jövedelem nem éri el a szociális vetítési alap 150% **-**át , az egyedül élő esetében a 200% -át.”

**4. §**

A települési támogatásról, a gyermekvédelemről és az egyéb szociális ellátásokról szóló 2/2021. (V. 27.) önkormányzati rendelet 11. § (1) bekezdése helyébe a következő rendelkezés lép:

„(1) A rendkívüli települési támogatás egyszeri összege nem haladhatja meg személyenként **a szociális vetítési alap** 100 %-át, ugyanazon személy esetében évente a 200% -át. Legalacsonyabb összege alkalmanként: 3000 Ft.”

**5. §**

A települési támogatásról, a gyermekvédelemről és az egyéb szociális ellátásokról szóló 2/2021. (V. 27.) önkormányzati rendelet 13. § (1) bekezdése helyébe a következő rendelkezés lép:

„(1) Az elhunyt személy eltemettetésének költségeihez való hozzájárulásként megállapított települési támogatás adható az elhunyt hozzátartozójának vagy a temetésről gondoskodó más személynek, ha a kérelmező háztartásában az egy főre jutó nettó jövedelem összege nem éri el a szociális vetítési alap 350 %-át, egyedül élő esetében a 400%-át.”

**6. §**

A települési támogatásról, a gyermekvédelemről és az egyéb szociális ellátásokról szóló 2/2021. (V. 27.) önkormányzati rendelet 14. § (1) bekezdése helyébe a következő rendelkezés lép:

„(1) Ha családba az egy főre jutó havi nettó jövedelem **a szociális vetítési alap** 150%-át, egyedülálló szülő esetén a 200% -át nem éri el és a család kedvezőtlen körülmények között él, tovább nem részesül rendszeres gyermekvédelmi kedvezményben, az Önkormányzat települési támogatást gyermek(ek) étkeztetési térítési díjának részben, vagy a teljes összege átvállalása formájában biztosítja.”

**7. §**

A települési támogatásról, a gyermekvédelemről és az egyéb szociális ellátásokról szóló 2/2021. (V. 27.) önkormányzati rendelet 7. alcíme a következő 14/A. §-sal egészül ki:

**„14/A. §**

(1) Ha a családban az egy főre jutó havi nettó jövedelem **a szociális vetítési alap** 150 %-át, egyedül élő esetén a 200 %-át nem haladja meg és a kérelmező kedvezőtlen körülmények között él, az Önkormányzat a települési támogatást a kérelmező térítési díja teljes összegének átvállalása formájában is nyújthatja.

(2) A szociális étkeztetés költségeihez kapcsolódó települési támogatás az étkezést biztosító szerv részére a ténylegesen igénybe vett étkezési napoknak megfelelően havonta kerül átutalásra az intézmény kimutatása szerint kiállított számla alapján.

(3) A szociális étkeztetés költségeihez kapcsolódó települési támogatást a kérelem benyújtásának napjától kell megállapítani.

(4) A szociális étkeztetés költségeihez adható települési támogatás egy év időtartamra állapítható meg.

(5) Az ellátás ismételt megállapítása iránti kérelem a korábbi jogosultsági időtartam alatt, annak leteltét megelőző 15 napon belül nyújtható be.”

**8. §**

A települési támogatásról, a gyermekvédelemről és az egyéb szociális ellátásokról szóló 2/2021. (V. 27.) önkormányzati rendelet 15. § (1) bekezdése helyébe a következő rendelkezés lép:

„(1) Ha a gyermek születésére tekintettel nyújtható települési támogatás iránti kérelem benyújtásakor a kérelmezők közül legalább az egyik legalább egy éve Uzsa községbe állandó bejelentett lakóhellyel rendelkezik, a családjában az egy főre jutó jövedelem nem haladja meg a **szociális vetítési alap** (28.500 ft.) összegének az **1000%**-át. A gyermek születésére tekintett adható támogatás igénybevételéhez szükségesek a jövedelem igazolások, továbbá az, hogy a támogatási kérelmet a gyermek születését követő hat hónapon belül a támogatás iránti kérelmet benyújtsák.”

**9. §**

A települési támogatásról, a gyermekvédelemről és az egyéb szociális ellátásokról szóló 2/2021. (V. 27.) önkormányzati rendelet 16. § (1) bekezdése helyébe a következő rendelkezés lép:

„(1) Ha családban az egy főre jutó havi nettó jövedelem **a szociális vetítési alap** 450 %-át nem haladja meg házasságkötésükre tekintettel az a házaspár, akinek legalább az egyik tagja a házasságkötést megelőző 6 hónappal előbb állandó lakóhelyet létesített, és azóta folyamatosan uzsai állandó lakos, és támogatási igényüket a házasságkötés napjától számított 60 napon belül benyújtják.”

**10. §**

(1) Ez a rendelet – a (2) bekezdésben foglalt kivétellel – a kihirdetését követő napon lép hatályba, és 2023. április 12-én hatályát veszti.

(2) Az 1–9. § 2023. április 11-én lép hatályba.

Táborosi László Dr. Benkő Réka Zsófia

polgármester jegyző

Kihirdetve: 2023. április 11.   
 Dr. Benkő Réka Zsófia

jegyző

Általános indokolás

Az Országgyűlés 2022. november 22. napján fogadta el a Magyarország biztonságát szolgáló egyes törvények módosításáról szóló törvényjavaslatot, így módosult a szociális igazgatásról és szociális ellátásokról szóló 1993. évi III. törvény (Szoctv.) is. A Szoctv. az öregségi teljes nyugdíj mindenkori legkisebb összege helyett bevezette az ún. szociális vetítési alap fogalmát, ezért a Rendeletben az „öregségi nyugdíj mindenkori legkisebb összeg” helyébe a szociális vetítési alap megnevezés kerül. Valamint a lakossági bevételek-kiadások változása miatt szükséges a jövedelemhatárok felülvizsgálata.

Részletes indokolás

**Az 1. §-hoz**

A települési támogatási formák bővülnek a szociális étkeztetéssel.

**A 2. §-hoz**

Lakhatási támogatás esetén jelentős rezsinövekedés a magasabb jövedelműek költségeire is kihatással van, ezért szükséges a jövedelemhatárok emelése.

**A 3. §-hoz**

A Szoctv. az öregségi teljes nyugdíj mindenkori legkisebb összege helyett bevezette az ún. szociális vetítési alap fogalmát, ezért a Rendeletben az „öregségi nyugdíj mindenkori legkisebb összeg” helyébe a szociális vetítési alap megnevezés kerül.

**A 4. §-hoz**

A Szoctv. az öregségi teljes nyugdíj mindenkori legkisebb összege helyett bevezette az ún. szociális vetítési alap fogalmát, ezért a Rendeletben az „öregségi nyugdíj mindenkori legkisebb összeg” helyébe a szociális vetítési alap megnevezés kerül.

**Az 5. §-hoz**

A Szoctv. az öregségi teljes nyugdíj mindenkori legkisebb összege helyett bevezette az ún. szociális vetítési alap fogalmát, ezért a Rendeletben az „öregségi nyugdíj mindenkori legkisebb összeg” helyébe a szociális vetítési alap megnevezés kerül.

**A 6. §-hoz**

A Szoctv. az öregségi teljes nyugdíj mindenkori legkisebb összege helyett bevezette az ún. szociális vetítési alap fogalmát, ezért a Rendeletben az „öregségi nyugdíj mindenkori legkisebb összeg” helyébe a szociális vetítési alap megnevezés kerül.

**A 7. §-hoz**

A szociális étkeztetés igénybevételének feltételei.

**A 8. §-hoz**

A gyermek születésénél az egy főre jutó jövedelem emelése.

**A 9. §-hoz**

A Szoctv. az öregségi teljes nyugdíj mindenkori legkisebb összege helyett bevezette az ún. szociális vetítési alap fogalmát, ezért a Rendeletben az „öregségi nyugdíj mindenkori legkisebb összeg” helyébe a szociális vetítési alap megnevezés kerül.

**A 10. §-hoz**

A rendelet hatályba lépéséről és hatályon kívül helyezéséről rendelkezik.